Diari Oficial de la Generalitat Valenciana


Sumari del DOGV 6083, del 20-08-2009 (2009/8929)

Divisió judicial de l'herència 000396/6403-QG. Notificació de la sentència.
---------------------------------------------------------------------------

### Dades del document

Número de DOGV
:   6083

Data del DOGV
:   20-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8929


Data del document
:   21-07-2009

Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Divisió judicial de l'herència 000396/8233-HY. Notificació de la sentència. [2009/8929]  
Demandant: Joan Miquel Insa Jordà  
Procuradora: María Luisa Casasempere Sanus  
Demandada: Milagro Jordá Vilaplana  
Nieves Martín Rincón, secretària del Jutjat de Primera Instància número 2 d'Alcoi, fa saber:  
Atés que es desconeix l'actual domicili o residència de l'hereu de Milagro Jordá Vilaplana, José Luis Insa Jordá, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificar la interlocutòria de 3 de juliol de 2009, sent-ne la resolució que cal notificar la que tot seguit es transcriu:  
«Jutjat de Primera Instància número 2 d'Alcoi  
Procediment: divisió judicial d'herència número 396/04  
Demandant: Joan Miquel Insa Jordà  
Procuradora: Casasempere Sanus  
Demandada: Milagro Jordá Vilaplana  
Interlocutòria  
Alcoi, 3 de juliol de 2009  
Antecedents de fet  
1. Que la procuradora la senyora Casasempere Sanus, en nom i representació de Joan Miquel Insa Jordà, va sol·licitar, en data 9 de juny de 2004, la divisió judicial de l'herència de sa mare finada, Milagro Jordá Vilaplana, ja que del matrimoni celebrat entre esta i José Insa Calabuig, mort el dia 22 d'octubre de 1981, van nàixer tres fills, el seu representat, Joan Miquel Insa Jordà, María Milagro Insa Jordá, finada el dia 18 de febrer de l'any 2002, i José Luis Insa Jordá.  
Que atés que Milagro Jordá Vilaplana va morir sense haver atorgat testament, es va instar la declaració d'hereus, i es va atorgar acta de notorietat en la qual van ser declarats hereus, Milagro, Joan Miquel i José Luis Insa Jordá.  
2. Que mitjançant la interlocutòria de data 24 de febrer de 2005, es va admetre a tràmit la sol·licitud, i es va assenyalar el dia 29 d'abril de 2005 per a la formació de l'inventari, i que atesa la diligència negativa de citació de José Luis Insa Jordá, es va suspendre l'acte assenyalat i, després de les diligències d'investigació oportunes, es va acordar la citació mitjançant edictes i es va acordar assenyalar el dia 26 de gener de 2007 per a la formació de l'inventari.  
Que el sol·licitant de l'expedient presenta la proposta d'inventari, i es procedeix a nomenar perit i comptador partidor.  
3. Es van traslladar a les parts les operacions divisòries, i se les va citar per al termini de 10 dies perquè formularen oposició. Durant este termini les parts van poder examinar a la secretaria les actuacions i les operacions divisòries.  
4. Fetes sabedores les operacions de partició per a la instrucció de les parts pel termini de 10 dies i donades a conéixer a les persones interessades en forma legal, va transcórrer el termini assenyalat sense que cap d'elles no formulara oposició a les operacions divisòries practicades pel comptador partidor.  
En la tramitació d'este expedient s'han observat les prescripcions legals.  
Fonaments de dret  
Únic. De conformitat amb l'apartat segon de l'article 787 de la Llei d'Enjudiciament Civil, que regula l'aprovació de les operacions divisòries del títol II de la divisió judicial de patrimonis, capítol I, de la divisió de l'herència, secció primera, del procediment per a la divisió de l'herència, passat el termini de 10 dies sense fer oposició, com és el cas d'actuacions, o després que les persones interessades n'hagen manifestat la conformitat, el tribunal cridarà les actuacions a la vista i dictarà la interlocutòria que aprovarà les operacions divisòries, i en manarà la protocol·lització.  
Vists els preceptes legals esmentats i els altres d'aplicació general i pertinent a este cas.  
Per tot el que s'ha exposat.  
Part dispositiva   
Acorde: aprovar les operacions divisòries i la valoració del cabal hereditari de Milagro Jordá Vilaplana, practicades pel comptador partidor Juan Carlos Escoda Llopis i valorat pel perit Carlos Matarredona Catalá, les quals es protocol·litzaran en forma legal i que, a este efecte se li lliurarà el quadern de partició i testimoniança d'esta interlocutòria, a fi de protocol·litzar-lo conjuntament amb aquell.  
Incloeu esta interlocutòria al llibre de sentències i porteu-ne una testimoniança a les actuacions.  
Així, contra esta resolució, s'hi pot interposar un recurs d'apel·lació en el termini de cinc dies davant l'Audiència Provincial. El recurs s'ha de preparar per escrit, el qual es presentarà davant este Jutjat de Primera Instància, que pronuncie, mane i firme.  
Així ho acorda, mana i firma sa senyoria. En done fe.  
Diligència. Seguidament, es compleix el que s'ha acordat. En done fe. La secretària: Nieves Martín Rincón.  
Firmats i rubricats».  
Alcoi, 21 de juliol 2009.- La secretària judicial: Nieves Martín Rincón.